台灣花蓮對出海域今早發生7.3級地震,並帶來人命傷亡,是自1999年「921大地震」後,台灣25年來最強烈地震。
港星蘇麗珊昨日飛抵台北,今日遇上地震,由於是她首次碰上這樣的情況,坦言事發一刻以為是發夢︰「昨天晚上到了台北,第一次遇到地震,仲以為自己發緊夢,好似搭緊架船喺好大浪嘅海上面咁,書架上面啲嘢都搖到郁嚟郁去,之前仲好糾結要唔要自己住酒店,好在因為怕自己一個瞓搵咗間airbnb 房東係個媽媽,我仲喺床上面呆咗諗緊咩事佢即刻嗌我起身,我哋同佢隻狗狗攬埋一齊先無咁驚,希望在台灣的人都安全。」之後,蘇麗珊透過IG限時動態分享自拍照報平安。
身在台灣拍攝電影的朱栢康(朱康),都因為地震從睡夢中驚醒,他就即時錄音向外界報平安,他稱:「今日喺台灣經歷咗一次,人生遇過最大嘅地震。但我都係喺睡夢中被震醒、搖醒。醒咗時候仲喺度諗,地震喎,台灣有地震都正常,跟住繼續瞓喺床上面,完全無任何行動。直到地震一直都無走過(餘震),我先開始驚,覺得要起身,著返條褲,喺度諗點做,係咪要走出街,定匿喺枱底,然後地震停咗,我就陸續收到台灣朋友短訊電話問有無事,才知道今次地震原來咁強勁,佢哋自己都好驚。」朱康事後亦有走到戶外,指市面狀況暫時一切正常,他希望地震並無造成太大傷害,願當地朋友及市民平安。